8 ತಿಂಗಳ ತುಂಬುಗರ್ಭಿಣಿ ಕೊರೊನಾಗೆ ಬಲಿ: ಅಪರೇಷನ್ ಮಾಡಿ ಮಗುವನ್ನ ಉಳಿಸಿದ ವೈದ್ಯರು ಬೆಂಗಳೂರು: 8 ತಿಂಗಳಿಗೆ ಹುಟ್ಟಿದ ಮಗು, ಜಗತ್ತಿಗೆ ಬಂದ ಕೆಲ ದಿನಗಳಲ್ಲೇ ಅನಾಥವಾದ ಕರುಳುಹಿಂಡುವ ಘಟನೆ ನಗರದಲ್ಲಿ ನಡೆದಿದೆ. 8 ತಿಂಗಳ ಗರ್ಭಿಣಿ ಅಶ್ವಿನಿ ಎಂಬವರು ಕೊರೊನಾದಿಂದ ಮೃತಪಟ್ಟಿದ್ದಾರೆ. ಬೌರಿಂಗ್ ಆಸ್ಪತ್ರೆಯ ವೈದ್ಯರು ಆಪರೇಷನ್ ಮಾಡಿ ಮಗುವನ್ನ ಹೊರತೆಗೆದು ಅದರ ಜೀವ ಉಳಿಸಿದ್ರು, ಆದ್ರೆ ತಾಯಿಯನ್ನ ಬದುಕಿಸಿಕೊಳ್ಳಲು ಆಗಲಿಲ್ಲ. ಮಗು ಜನಿಸಿದ ಮೂರು ದಿನಕ್ಕೇ ತಾಯಿ ಸಾವನ್ನಪ್ಪಿದ್ದಾರೆ. ಈ 5 ದಿನದ ಹಸುಗೂಸನ್ನು ನೋಡಿದ್ರೆ ಎಂತವರ ಕಣ್ಣಲ್ಲೂ ನೀರು ಜಿನುಗುತ್ತೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಹಸುಗೂಸು ಈಗ ವೆಂಟಿಲೇಟರ್ನಲ್ಲಿ ಚಿಕಿತ್ಸೆ ಪಡೆಯುತ್ತಿದೆ. ಅಶ್ವಿನಿಯವರ 3 ವರ್ಷದ ಇನ್ನೊಂದು ಹೆಣ್ಣು ಮಗು ತಾಯಿಯನ್ನ ಕಳೆದುಕೊಂಡು ಅನಾಥವಾಗಿದೆ. ನಿಜವಾಗ್ಲೂ ಈ ಸ್ಟೋರಿ ಎಲ್ಲರ ಕರುಳು ಹಿಂಡುತ್ತೆ. ಕೊರೊನಾ ಬಗ್ಗೆ ನಿರ್ಲಕ್ಷ್ಯ ವಹಿಸುವವರಿಗೆ ಕುಟುಂಬಸ್ಥರು ಹೇಳಿದ ಮಾತೇನು ಗೊತ್ತಾ? ಇವತ್ತಿನ ದಿನ ನನ್ನ ಫ್ರೆಂಡ್ ತೀರಿ ಹೋದ್ಲು, ಯಾರೂ ಉಢಾಪೆ ಮಾಡಬೇಡಿ. ಕೊರೊನಾಗೆ ತುತ್ತಾಗಿ ಇಂದು ನನ್ನ ಸ್ನೇಹಿತೆ ಹೆಣವಾಗಿ ಬಂದಿದ್ದಾಳೆ. ವಿಡಿಯೋ ಕಾಲ್ನಲ್ಲಿ ಕೊನೆಯದಾಗಿ ಮಾತನಾಡಿದ್ವಿ, ಆಗ ಆಕೆಗೆ ಕೆಮ್ಮು ಬರುತ್ತಲೆ ಇತ್ತು ಅಂತ ಮೃತ ಅಶ್ವಿನಿಯ ಸ್ನೇಹಿತೆ ಹೇಳಿದ್ದಾರೆ. ಅಶ್ವಿನಿಯ ತಾಯಿ ದುಃಖ ವ್ಯಕ್ತಪಡಿಸಿದ್ದು, ನನ್ನ ಮಗಳ ಸ್ಥಿತಿ ಯಾರಿಗೂ ಬರೋದು ಬೇಡ. ಎಲ್ಲರೂ ಮನೆಯಲ್ಲೇ ಇರಿ. ವಯಸ್ಸಲ್ಲಿ ಇರೋರು ಯಾಕೆ ಹೋಗೋಕೆ ಇಷ್ಟಪಡ್ತೀರಾ? ನನ್ನ ಮಗಳ ಪರಿಸ್ಥಿತಿ ಬೇರೆ ಯಾವ ತಾಯಿಗೂ ಬರೋದು ಬೇಡ. ಈಗಿನ ನನ್ನ ಪರಿಸ್ಥಿತಿ ಯಾವ ಶತ್ರುಗೂ ಬರೋದು ಬೇಡ. ಕೊರೊನಾ ಪಾಸಿಟೀವ್ ಬಂದ 4 ದಿನ ಮನೆಯಲ್ಲೆ ಇದ್ಲು.. ಅನಂತರ ಉಸಿರಾಟದ ಸಮ್ಯಸ್ಯೆ ಕಾಣಿಸಿಕೊಳ್ತು. ಮೊದಲು ದೊಡ್ಡಬಳ್ಳಾಪುರದ ಆಸ್ಪತ್ರೆಗೆ ಸೇರಿಸಿ ಚಿಕಿತ್ಸೆ ಕೊಡಿಸಿದ್ವಿ. ಅಲ್ಲಿನ ವೈದ್ಯರು ಅನಂತರ ಬೌರಿಂಗ್ ಆಸ್ಪತ್ರೆಗೆ ಸೇರಿಸುವಂತೆ ಹೇಳಿದ್ರು. ಅಪರೇಷನ್ ಮಾಡಿ ಮಗುವನ್ನ ತೆಗೆದ್ರು. ಅದ್ರೆ 3 ದಿನದ ನಂತರ ಮಗಳು ತೀರಿಹೋದ್ಲು ಅಂತ ತಾಯಿ ಸರಸ್ವತಿ ಮಗಳನ್ನ ನೆನೆದು ಕಣ್ಣೀರು ಹಾಕಿದ್ರು.